  Майя Бывальцева Кар пляжез Ижын усьтозы 1-тӥ инвожое, подрядчикен быдэстэм ужъёсты нимысьтыз ӧри кутэм бере. 27-тӥ куартолэзе журналистъёслы со сярысь вераз Удмуртилэн шоркарысьтыз Октябрь ёрослэн администрациезлэн кивалтӥсез Валерий Мартынов. «Пляжез дасян но возён ужъёсты быдэстӥсь юнматэмын. Со кылиськон-дӥсяськон висъетъёсты пуктоз но буялоз, биотуалетъёс пуктоз, юон ву сётонэз радъялоз, нылпиослы пыласькон инты тупатоз», — вераз Валерий Мартынов. Солэн ивортэмезъя, пляжез дасян но возён понна коньдэтысь 350 сюрс манет висъязы. Со 2015-тӥ арын мындагес ик. Кызьы вераз Валерий Мартынов, шутэтскон интыын пляж волейболэн шудонъя но спортысь мукет амалъёслы стадион радъямын ни. Пляжез усьтон дорозь отын раздевалкаос, биотуалетъёс, юон вуэн фонтанъёс пуктыны кулэ на. Нимысьтыз ӧри быдэстэм ужъёсты дунъялоз 30-тӥ куартолэзе. Тегъёс: Мерлык Ижкар тымет шутэтскон  